Það er áralöng hefð fyrir stigamóti í strandblaki á Þingeyri í tilefni Dýrafjarðardaga og í ár er engin undantekning . Þetta mun vera í 12. skipti sem mótið er haldið á Þingeyri , en það er Íþróttafélagið Höfrungur sem stendur fyrir mótinu . Þetta er þriðja stigamótið á árinu og munu stigahæstu liðin keppa á Íslandsmótinu síðar í sumar . Keppt er í fullorðinsflokki , bæði kvenna og karla og að sögn Dýrleifar Hönnu Sigmundsdóttur mótsstjóra rennur skráningarfrestur út mánudaginn 26. júní . Nánari upplýsingar má nálgast á Facebooksíðu mótsins .